
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 57 

24 Ιανουάριου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διαδικασία και προϋποθέσεις χαρακτηρισμού ως 
στερεών αποβλήτων των εγκαταλειμμένων οχη¬ 
μάτων. 1 

Καθορισμός των ποσών που αποδίδονται στον Οργα¬ 
νισμό Ασφάλισης Ελευθέρων Επαγγελμάτων 
(Ο.Α.Ε.Ε.) - Τ.Σ.Α, και στο Ταμείο Νομικών λόγω 
της ενσωμάτωσης των δικαιωμάτων στα τέλη που 
προβλέπονται από τις διατάξεις των άρθρων 26 
και 27 του Ν. 2873/2000 και τρόπος απόδοσης αυ¬ 
τών. 2 

Τροποποίηση της έγκρισης χορήγησης, κατ’ εξαίρεση 
των απαγορευτικών διατάξεων του Π.Δ. 84/84, 
άδειας εγκατάστασης, μονάδας επεξεργασίας 
υγρών και στερεών αποβλήτων, στην εταιρεία «Τε¬ 
χνική Προστασίας Περιβάλλοντος Α.Ε.», στη θέση 
(ΕΟ) περιοχή του Δήμου Ασπροπύργου του Νομού 


Αττικής. 3 

Ίδρυση και Λειτουργία Β' Κύκλου Σπουδών στα Τ.Ε.Ε. 
του Ο.Α.Ε.Δ. 4 

Καθορισμός εκ νέου τελών δοκιμής για κάθε είδους 
πειραματισμό». 5 


Καθορισμός μηνιαίου επιδόματος παράστασης του 
εκάστοτε αποσπώμενου λειτουργού ή υπαλλήλου 
του Δημοσίου τομέα στη θέση Διευθυντού στο Ευ¬ 


ρωπαϊκό Πολιτιστικό Κέντρο Δελφών. 6 

Διάθεση ενός κατασχεθέντος ως αντικειμένου μετα¬ 
φοράς λαθρομεταναστών σκάφους στο Λιμενικό 
Σώμα για κάλυψη αναγκών του. 7 

Καθορισμός παραμεθορίων περιοχών για την απόκτη¬ 
ση ειδικού τυπικού προσόντος προαγωγής. 8 

Μεταφορά θέσης από κλάδο της κατηγορίας ΔΕ σε 
κλάδο της κατηγορίας ΠΕ του Υπουργείου Αιγαίου 9 


ΑΠΟΦΑΣΕΙ Σ 

Αριθ. 1002901/67/Τ. & Ε.Φ. (1) 

Διαδικασία και προϋποθέσεις χαρακτηρισμού ως στερεών 
αποβλήτων των εγκαταλειμμένων οχημάτων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 

ΑΠΟΚΕΝΤΡΩΣΗΣ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 12 παρ. 2, 3, 4 και 7 του Ν. 
1650/1986 (ΦΕΚ 160 Α) «Για την προστασία του περιβάλ¬ 
λοντος». 

2. Τις διατάξεις του Ν. 251/1976 (ΦΕΚ 19 Α) «Οργανι¬ 
σμός Διαχειρίσεως Δημοσίου Υλικού (ΟΔΔΥ)», όπως τρο¬ 
ποποιήθηκε και ισχύει σήμερα. 

2α. Τις διατάξεις του άρθρου 18παρ.7τουΝ. 1481/1984 
(ΦΕΚ 152 Α) όπως αυτό αντικαταστάθηκε με την παρ. 1 
του άρθρου 34του Ν. 2168/1993 (ΦΕΚ 147 Α). 

3. Τις διατάξεις του Π.Δ. 410/1995 (ΦΕΚ 231 Α) «Δημοτι¬ 
κός και Κοινοτικός Κώδικας». 

4. Τις διατάξεις του άρθρου 18 της κοινής υπουργικής 
απόφασης 69728/824/16.5.1996 (ΦΕΚ 358 Β) «Μέτρα και 
όροι για τη διαχείριση των στερεών αποβλήτων». 

5. Την ανάγκη άμεσης αντιμετώπισηςτωνπροβλημάτων 
ρύπανσης και υποβάθμισηςτου περιβάλλοντος, εξαιτίας 
των παλαιών οχημάτων που εγκαταλείπονται στους δη¬ 
μόσιους, δημοτικούς ή κοινοτικούς δρόμους ή χώρους, 
καθώς και της σύντμησης των προθεσμιών φύλαξης αυ¬ 
τών των οχημάτων στις εγκαταστάσεις του ΟΔΔΥ Α.Ε., 
ώστε να διασφαλίζονται διαθέσιμοι προς τούτο χώροι. 

6. Τις διατάξεις του άρθρου 29Ατου Ν. 1558/1985 (ΦΕΚ 
137 Α) «Κυβέρνηση και Κυβερνητικά Όργανα», όπως συ¬ 
μπληρώθηκε με το άρθρο 27 του Ν. 2081/1992 (ΦΕΚ 154 
Α) και τροποποιήθηκε με την παρ.2α του άρθρου 1 του Ν. 
2469/1997 (ΦΕΚ 38 Α) και τη διαπίστωση ότι από την από¬ 
φαση αυτή δεν προκαλείται δαπάνη σε βάρος του κρατι¬ 
κού προϋπολογισμού, αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 1 

Εγκαταλειμμένα οχήματα 

1. Μέσα μεταφοράς και μηχανήματα που δεν έχουν πι¬ 
νακίδες κυκλοφορίας ή τμήματά τους χαρακτηρίζονται 
ως εγκαταλειμμένα εφόσον: 

α. Αφήνονται σε δημόσιους, δημοτικούς ή κοινοτικούς 
δρόμους στους οποίους απαγορεύεται η στάθμευση, για 
χρονικό διάστημα μεγαλύτερο από 10 ημέρες. 

β. Αφήνονται σε άλλους δημόσιους, δημοτικούς ή κοι¬ 
νοτικούς ή λιμενικούς κοινόχρηστους ή μη χώρους για 
χρονικό διάστημα μεγαλύτερο από 20 ημέρες, και χωρίς 
την άδεια της αρμόδιας Υπηρεσίας ή Αρχής. 

γ. Αφήνονται σε ιδιωτικούς χώρους χωρίς προηγούμε¬ 
νη συγκατάθεση του κυρίου ή νομέα του χώρου κατά δή¬ 
λωσή του. 

δ. Αποτελούν γενικά κίνδυνο για το περιβάλλον, την 
υγεία καιτην ασφάλεια των κατοίκων, καθώς και για τη δη¬ 
μόσια ή ιδιωτική περιουσία, ιδίως όταν λόγω της κατα- 
στάσεως που βρίσκονται δεν δύναται να ανταποκριθούν 
στον σκοπό για τον οποίο προορίζονται. 

2. Ο εντοπισμός των οχημάτων αυτών γίνεται από την 
αρμόδια Υπηρεσία του Δήμου ή της Κοινότητας από την 
οποία επικολλάται σε εμφανές σημείο του οχήματος ειδι¬ 
κό αυτοκόλλητο που χαρακτηρίζει αυτό ως εγκαταλειμ¬ 
μένο. 

Εάν μέσα σε 15 ημέρες από την επικόλληση αυτού του 
ειδικού αυτοκόλλητου το όχημα δεν αποσυρθεί από τον 
κάτοχό του, το όχημα αυτό θεωρείται πλέον ως στερεό 
(δημοτικό) απόβλητο και περιέρχεται στην κυριότητα του 
οικείου Δήμου ή Κοινότητας. 

3. Σε περίπτωση που τα εν λόγω οχήματα φέρουν κρα¬ 
τικές πινακίδες οι κατά τόπους αρμόδιοι Ο.Τ.Α. υποχρε- 
ούνται να αναζητήσουν, εντός Ιδνθημέρου από την επι¬ 
κόλληση του ειδικού σήματος (αυτοκόλλητου), μέσω του 
Αρχείου του Υπουργείου Μεταφορών, τα στοιχεία ταυτό¬ 
τητας των ιδιοκτητών τους, καθώς και να ενημερώσουν 
περαιτέρω τόσο τις αρμόδιες Δ.Ο.Υ. για είσπραξη τυχόν 
οφειλόμενων τελών κυκλοφορίας, όσο και των Υπηρε¬ 
σιών Ασφάλειας για διενέργεια έρευνας προς διακρίβω- 
ση περίπτωσης κλοπής, υπεξαίρεσης ή εμπλοκής σε 
εγκληματική πράξη. 

Οι Υπηρεσίες Ασφαλείας υποχρεούνται να ενημερώ¬ 
σουν σχετικά για τα αποτελέσματα των ερευνών τους, 
τους οικείους Ο.Τ.Α. και τον Ο.Δ.Δ.Υ., το ταχύτερο δυνα¬ 
τό και πάντως πριν από την εκποίηση του οχήματος. 

4. Όταν το εγκαταλειμμένο όχημα περιέλθει στην κυ¬ 
ριότητα του Δήμου ή της Κοινότητας, ως στερεό απόβλη¬ 
το, σύμφωνα με τις προηγούμενες παραγράφους, ο εν 
λόγω Δήμος ή η Κοινότητα υποχρεούται να ενεργήσει για 
την απομάκρυνση και την παράδοση του οχήματος στον 
Ο.Δ.Δ.Υ. όπου και φυλάσσεται για 1 μήνα. Μέσα στο διά¬ 
στημα αυτό υπάρχει αναρτημένη σε ειδική πινακίδα του 
δημοτικού ή κοινοτικού καταστήματος, φωτογραφία του 
εν λόγω οχήματος. 

Εάν μέσα στο μήνα το όχημα αναζητηθεί από τον κάτο¬ 
χό του παραδίδεται σ’αυτόν, εφόσον προηγουμένως κα¬ 
ταβληθεί από αυτόν στον Δήμο ή την Κοινότητα η δαπάνη 
απομάκρυνσης και φύλαξης που καθορίζεται κάθε φορά 
με απόφαση του δημοτικού ή κοινοτικού συμβουλίου. 

Εάν ο μήνας παρέλθει άπρακτος, ο Ο.Δ.Δ.Υ. προβαίνει 
στην εκποίηση ή την καταστροφή ή καιτην καθ’οιονδήπο- 
τε τρόπο διάθεση του οχήματος. 


Σε περίπτωση που ο Ο.Δ.Δ.Υ. δηλώσει εγγράφως ότι, 
αντικειμενικά δεν έχει τη δυνατότητα να μετάσχει στην ως 
άνω διαδικασία ο Δήμος ή η Κοινότητα μπορεί να εκποιήσει 
το εγκαταλειμμένο όχημα, ως κινητό πράγμα που έχει υπα¬ 
χθεί στην κατηγορία των στερεών (δημοτικών) αποβλήτων. 

5. Οι υπόχρεοι φορείς, οι όροι και οι διαδικασίες διαχεί¬ 
ρισης των εγκαταλειμμένων παλαιών οχημάτων ως δημο¬ 
τικών αποβλήτων διέπονται από τις σχετικές διατάξεις 
της παρούσας απόφασης. 

6. Με την επιφύλαξη των άρθρων 146 και 197-201 του 
Κώδικα Δημοσίου Ναυτικού Δικαίου Ν.Δ. 187/1973 (ΦΕΚ26 
Α) πλοία, πλοιάρια και πλωτά γενικά ναυπηγήματα, καθώς 
και τμήματά τους που έχουν εγκαταλειφθεί θεωρούνται 
στερεά απόβλητα και υπόκεινται στις ρυθμίσεις του άρ¬ 
θρου αυτού είτε βρίσκονται στην ξηρά είτε στη θάλασσα. 

7. Λεπτομερέστερες ρυθμίσεις που ανάγονται σε θέμα¬ 
τα εφαρμογήςτων διατάξεωντου παρόντος άρθρου είναι 
δυνατόν να αναφέρονται στον κανονισμό καθαριότητας 
του οικείου Δήμου ή Κοινότητας ή σε απόφαση του Δη¬ 
μοτικού ή Κοινοτικού Συμβουλίου, ή σε απόφαση των δι¬ 
οικητικών Συμβουλίων των Λιμενικών Οργανισμών ή των 
οικείων Λιμενικών Επιτροπών. 

Άρθρο 2 

Καταργούμενες διατάξεις 

Από την έναρξη ισχύος της παρούσας απόφασης, το 
άρθρο 18 της υπ’αριθμ. 69728/824 από 16.5.1996 Κοινής 
Υπουργικής Απόφασης «Μέτρα και όροι για τη διαχείριση 
των στερεών αποβλήτων», καθώς και κάθε διάταξη που 
αντίκειται στις διατάξεις της παρούσας απόφασης ή ανά¬ 
γεται σε θέματα που ρυθμίζονται από αυτή, καταργείται. 

Άρθρο 3 
Έναρξη ισχύος 

Η ισχύς της παρούσας Κοινής Υπουργικής απόφασης 
αρχίζει από τη δημοσίευσή της στην Εφημερίδα της Κυ- 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 14 Ιανουάριου 2002 


οι ΥΠΟΥΡΓΟΙ 


ΕΘΝΙΚΗΣ ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 


Ν. ΧΡΙΣΤΟΔΟΥΛΑΚΗΣ ΚΩΣΤΑΣ ΣΚΑΝΔΑΛΙΔΗΣ 


ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 


ΔΗΜΟΣΙΑΣ ΤΑΞΗΣ 


ΒΑΣΩ ΠΑΠΑΝΔΡΕΟΥ ΜΙΧΑΗΛ ΧΡΥΣΟΧΟΪΔΗΣ 


♦ 


Αριθ. 1002705/62/Τ. & Ε.Φ. (2) 

Καθορισμός των ποσών που αποδίδονται στον Οργανι¬ 
σμό Ασφάλισης Ελευθέρων Επαγγελμάτων (Ο.Α.Ε.Ε.) 
- Τ.Σ.Α. και στο Ταμείο Νομικών λόγω της ενσωμάτω¬ 
σης των δικαιωμάτων στα τέλη που προβλέπονται από 
τις διατάξεις των άρθρων 26 και 27 του Ν. 2873/2000 
και τρόπος απόδοσης αυτών. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ - ΕΡΓΑΣΙΑΣ ΚΑΙ ΚΟΙΝΩΝΙΚΩΝ 
ΑΣΦΑΛΙΣΕΩΝ 

Έχοντας υπόψη: 

Α) Τις διατάξεις της παρ. 1 του άρθρου 29 του Ν. 
2873/2000 (ΦΕΚΑ285). 

Β) Την ανάγκη καθορισμού των ποσών που θα αποδίδο¬ 
νται στον Οργανισμό Ασφάλισης Ελευθέρων Επαγγελμά¬ 
των (Ο.Α.Ε.Ε.) -Τ.Σ.Α. και στο Ταμείο Νομικών, λόγω της 
κατά τα άρθρα 26 και 27 του πιο πάνω νόμου ενσωμάτω¬ 
σης των δικαιωμάτων τους στα κατά περίπτωση επιβαλ¬ 
λόμενα τέλη, του τρόπου απόδοσης των ποσών και κάθε 
άλλης λεπτομέρειας. 

Γ) Τις διατάξεις της παρ. 4 του άρθρου 106 του Ν. 
2362/95 (ΦΕΚ Α' 247/27.11.95) με την οποία παρέχεται η 
δυνατότητα στον Υπουργό Οικονομικών να αναθέτει στις 
Δ.Ο.Υ. την είσπραξη των εσόδων των νομικών προσώπων 
δημοσίου και ιδιωτικού δικαίου και τρίτων και να καθορί¬ 
ζει το ποσοστό συμμετοχής των ανωτέρω νομικών προ¬ 
σώπων δημοσίου και ιδιωτικού δικαίου και τρίτων στη δα¬ 
πάνη για την είσπραξη των εσόδων που εισπράττονται για 
λογαριασμό τους. 

Δ) Την αριθμ. 1100383/1330/Α0006/31.10.2001 (ΦΕΚΒ' 
1485) απόφαση του Πρωθυπουργού και του Υπουργού 
Οικονομικών «Καθορισμός αρμοδιοτήτων των Υφυπουρ¬ 
γών Οικονομικών». 

Ε) Την αριθμ. 80088/31.10.2001 (ΦΕΚ ΒΊ 485) απόφαση 
του Πρωθυπουργού και Υπουργού Εργασίας και Κοιν. 
Ασφ/σεων «Ανάθεση αρμοδιοτήτων στους Υφυπουργούς 
Εργασίας και Κοινωνικών Ασφαλίσεων». 

ΣΤ) Τις διατάξεις του άρθρου 29 Α' του Ν. 1558/1985 
(ΦΕΚ Α' 137), όπως προστέθηκε με το άρθρο 27 του Ν. 
2081/1992 (ΦΕΚ Α' 154) και αντικαταστάθηκε το πρώτο 
εδάφιο της παρ. 2 με τις διατάξεις της παρ. 2α του άρ¬ 
θρου 1 του Ν. 2469/1997 (ΦΕΚΑ'38) καιτη διαπίστωση ότι 
από την εφαρμογή της παρούσας θα προκληθεί δαπάνη 
σε βάρος του κρατικού προϋπολογισμού η οποία προ- 
βλέπεται να ανέλθει μέχρι του ποσού των 7.870.000.000 
δρχ. περίπου για το έτος 2001, αποφασίζουμε: 

Άρθρο 1 

Δικαιώματα ΟΑΕΕ-ΤΣΑ 

Από τα ποσά που εισπράττονται από την επιβολή του τέ¬ 
λους άδειας οχήματος που προβλέπεται από τις διατά¬ 
ξεις του άρθρου 26του Ν. 2873/2000 ποσοστό 45% απο¬ 
δίδεται στον Οργανισμό Ασφάλισης Ελευθέρων Επαγ¬ 
γελμάτων (Ο.Α.Ε.Ε.) - Τ.Σ.Α. 

Άρθρο 2 

Δικαιώματα Ταμείου Νομικών 

Από τα ποσά που εισπράττονται από την επιβολή του 
τέλους μεταβίβασης αυτοκινήτου οχήματος που προβλέ- 
πεται από τις διατάξεις του άρθρου 27 του Ν. 2873/2000, 
ποσοστό 3% αποδίδεται στο Ταμείο Νομικών. 

Άρθρο 3 

Τρόπος και χρόνος απόδοσης 

Τα ως άνω ποσά που εισπράττονται μέσω του Κρατικού 
Προϋπολογισμού θα αποδίδονται στον Ο.Α.Ε.Ε. - Τ.Σ.Α. 
και στο Ταμείο Νομικών ανά τρίμηνο με χρηματικό ένταλ¬ 
μα, το οποίο θα εκδίδεται από την Υπηρεσία Δημοσιονο¬ 
μικού Ελέγχου του Υπουργείου Εργασίας και Κοινωνικών 
Ασφαλίσεων ύστερα από σχετική εντολή της 24ης Διεύ¬ 
θυνσης του Γ ενικού Λογιστηρίου του Κράτους σε βάρος 
τωνπιστώσεωντου προϋπολογισμού του Υπουργείου Ερ¬ 
γασίας και Κοινωνικών Ασφαλίσεων. 

Το ποσοστό συμμετοχής των ανωτέρω Ταμείων στη δα¬ 
πάνη για την είσπραξη των εσόδων τους, καθορίζεται σε 
10% επί του αποδιδόμενου ποσού. Τα ποσά που παρα¬ 


κρατούνται κατατίθενται στον ειδικό λογαριασμό που τη¬ 
ρείται στην Τράπεζα της Ελλάδος με την ονομασία «Δικαι¬ 
ώματα Βεβαίωσης και Είσπραξης Εσόδων Υπέρ Τρίτων». 

Άρθρο 4 
Ισχύς 

Η απόφαση αυτή, να δημοσιευθεί στην Εφημερίδα της 
Κυβερνήσεως και ισχύει από 1 Ιανουάριου 2001. 

Αθήνα,10 Ιανουάριου 2002 

ΟΙ ΥΦΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ 

ΟΙΚΟΝΟΜΙΚΩΝ ΑΣΦΑΛΙΣΕΩΝ 

ΑΠΟΣΤΟΛΟΣ ΦΩΤΙΑΔΗΣ ΡΟΒΕΡΤΟΣ ΣΠΥΡΟΠΟΥΛΟΣ 
ΓΙΩΡΓΟΣ ΦΛΩΡΙΔΗΣ 

-♦- 

Αριθ. Φ.22/30766/1426 (3) 

Τροποποίηση της έγκρισης χορήγησης, κατ’ εξαίρεση 
των απαγορευτικών διατάξεωντου Π.Δ. 84/84, άδειας 
εγκατάστασης, μονάδας επεξεργασίας υγρών και 
στερεών αποβλήτων, στην εταιρεία «Τεχνική Προστα¬ 
σίας Περιβάλλοντος Α.Ε.», στη θέση (ΕΟ) περιοχή του 
Δήμου Ασπροπύργου του Νομού Αττικής. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΥΦΥΠΟΥΡΓΟΣ ΑΝΑΠΤΥΞΗΣ 
- ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

Α. Τις διατάξεις του άρθρου 4 του Ν. 1360/1983 «Προώ¬ 
θηση των επενδύσεων, Οργάνωση των Υπηρεσιών Κρατι¬ 
κών Προμηθειών και άλλες διατάξεις» (ΦΕΚ Α/65/83), 
όπως τροποποιήθηκαν με το άρθρο 1 παρ. 21 του Ν. 
2412/1996 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά Όργανα και άλλες δια¬ 
τάξεις» (ΦΕΚ 123 Α'), καθώς και τις διατάξεις του Ν. 
2516/97» Ίδρυση και λειτουργία βιομηχανικών & βιοτεχνι¬ 
κών εγκαταστάσεων και άλλες διατάξεις (ΦΕΚ 159/Α/97). 

Β. Τις διατάξεις του άρθρου 10 και ειδικότερα της πα¬ 
ραγράφου η'του Π.Δ. 437/85 «Καθορισμός και ανακατα¬ 
νομή των αρμοδιοτήτων των Υπουργείων» (ΦΕΚ 157). 

Γ. Τις διατάξεις του Π.Δ. 27/1996 «Συγχώνευση των 
Υπουργείων Τουρισμού, Βιομηχανίας, Ενέργειας & Τε¬ 
χνολογίας και Εμπορίου στο Υπουργείο Ανάπτυξης» (ΦΕΚ 
19 Α'). 

Δ. Τις διατάξεις του Π.Δ. 84/84, «Ίδρυση, επέκταση, εκ¬ 
συγχρονισμός, συγχώνευση & μετεγκατάσταση βιομηχα¬ 
νιών, βιοτεχνιών και αποθηκών μέσα στα όρια του ηπει¬ 
ρωτικού τμήματος του Νομού Αττικής και των νησιών Σα¬ 
λαμίνας και Αίγινας» (ΦΕΚΑ/33/84). 

Ε. Την Φ22/81/63/445/3.4.2000 κοινή απόφαση των 
Υπουργών Εθνικής Οικονομίας, Ανάπτυξης και ΠΕΧΩΔΕ 
για έγκριση χορήγησης κατ’ εξαίρεση των διατάξεωντου 
Π.Δ. 84/84 άδειας εγκατάστασης μονάδας επεξεργασίας 
υγρών, στερεών αποβλήτων, στην εταιρεία «Τεχνική Προ¬ 
στασίας Περιβάλλοντος Α.Ε.» στη θέση (ΕΟ) περιοχή του 
Δήμου Ασπροπύργου του νομού Αττικής. 

ΣΤ. Το αριθ. 1556/Φ.14 ΑΣΠΡ.3146/18.5.2001 έγγραφο 
της Δ/νσης Βιομηχανίας της Νομαρχιακής Αυτ/σης Δυτ. 
Αττικής με το οποίο μας έχει διαβιβασθεί αίτημα με φά- 
κελλο δικαιολογητικών της εταιρείας «ΤΕΧΝΙΚΗ ΠΡΟ¬ 
ΣΤΑΣΙΑΣ ΠΕΡΙΒΑΛΛΟΝΤΟΣ Α.Ε.» όπου η εταιρεία αυτή 
ζητάει να πραγματοποιηθεί η επένδυση για την οποία της 
έχει δοθεί έγκριση άδειας εγκατάστασης κατ’ εξαίρεση 

του Π.Δ. 84/84, απότηνΑ.Ε. «ΠΟΛΥΕΚΟ» οτην οποία έχει 
μεταβιβάσει όλα τα δικαιώματα και τις υποχρεώσεις της. 

Ζ.Το 15384/19.1.2001 καταστατικό της ΑΕ με την επωνυ¬ 
μία «ΠΟΛΥΕΚΟ ΑΝΩΝΥΜΟΣ ΕΤΑΙΡΙΑ, ΒΙΟΜΗΧΑΝΙΑ ΔΙΑ¬ 
ΧΕΙΡΙΣΗΣ ΚΑΙ ΑΞΙΟΠΟΙΗΣΗΣ ΑΠΟΒΛΗΤΩΝ» μετον διακρι¬ 
τικό τίτλο «ΠΟΛΥΕΚΟ Α.Ε.» το οποίο έχει εγκριθεί με την 
αρ. 179/30.1.2001 Απόφαση του Νομάρχη Δυτ. Αττικής. 

Η. Το από 10.4.2001 πρακτικό συνεδριάσεως του Διοι¬ 
κητικού Συμβουλίου της «Τεχνική Προστασίας Περιβάλ¬ 
λοντος Α.Ε.» και το πρακτικό συνελεύσεως του Διοικητι¬ 
κού Συμβουλίου της «ΡΟΕΥΕΚΟ Α.Ε.» της 11.4.2001, από 
τα οποία προκύπτει ότι έχουν μεταβιβασθεί όλα τα δικαι¬ 
ώματα και τις υποχρεώσεις των αδειών της Α.Ε. «ΤΕΧΝΙ¬ 
ΚΗ ΠΡΟΣΤΑΣΙΑΣ ΠΕΡΙΒΑΛΛΟΝΤΟΣ» και ότι ο κύριος μέ¬ 
τοχος αυτής καθώς και όλη η εταιρεία «ΤΕΧΝΙΚΗ ΠΡΟ¬ 
ΣΤΑΣΙΑΣ ΠΕΡΙΒΑΛΛΟΝΤΟΣ» είναι βασικός μέτοχος της 
Α.Ε. «ΠΟΛΥΕΚΟ». 

Θ. Την αριθ. 303/5.5.2000 (ΦΕΚ 594/Β/5.5.2000) κοινή 
απόφαση του Πρωθυπουργού και του Υπουργού Ανάπτυ¬ 
ξης «Ανάθεση αρμοδιοτήτων στους Υφυπουργούς Ανάπτυ¬ 
ξης Αλέξανδρο Καλαφάτη και Μαρία Ελένη Αποστολάκη». 

I. Το γεγονός ότι η εν λόγω επένδυση, που είχε κριθεί ότι 
θα συμβάλλει στην επιτάχυνση του ρυθμού ανάπτυξης 
της Εθνικής Οικονομίας που θα υλοποιείτο από την Α.Ε. 
«ΤΕΧΝΙΚΗ ΠΡΟΣΤΑΣΙΑΣ ΠΕΡΙΒΑΛΛΟΝΤΟΣ», θα έχει το 
ίδιο ακριβώς αποτέλεσμα υλοποιούμενη από την Α.Ε. 
«ΠΟΛΥΕΚΟ» στην οποία βασικός μέτοχος είναι η πρώτη. 

ΙΑ. Την αρ. Υ6/2001 (ΦΕΚ 1484 Β) κοινή απόφαση του 
Πρωθυπουργού και του Υπουργού ΠΕ.ΧΩ.Δ.Ε., για την 
ανάθεση αρμοδιοτήτων, αποφασίζουμε: 

Η έγκριση που έχει δοθεί με την αριθ. Φ22/8163/445/ 
3.4.2000 απόφασή μας για χορήγηση στην Α.Ε. «ΤΕΧΝΙΚΗ 
ΠΡΟΣΤΑΣΙΑΣ ΠΕΡΙΒΑΛΛΟΝΤΟΣ» άδειας εγκατάστασης 
κατ’εξαίρεση των διατάξεων του Π.Δ. 84/84 και σύμφωνα 
με τη διατάξητου άρθρου 4του Ν. 1360/83 όπως έχει τρο¬ 
ποποιηθεί με τηνπαρ. 21 του άρθρου 1 του Ν. 2412/96, μο¬ 
νάδας επεξεργασίας υγρών και στερεών αποβλήτων στην 
περιοχή (ΕΟ) του Δήμου Ασπροπύργου Αττικής, ορίζουμε 
να ισχύει στο όνομα της εταιρείας Α.Ε. «ΠΟΛΥΕΚΟ». 

Κατά τα λοιπά ισχύει ως έχει η αριθ. Φ22/8163/445/ 
3.4.2000 απόφασή μας με τους όρους και περιορισμούς 
που περιλαμβάνονται σ’ αυτήν. 

Η ισχύς αυτής της Απόφασης αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Δεκεμβρίου 2001 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΑΝΑΠΤΥΞΗΣ 

Ν. ΧΡΙΣΤΟΔΟΥΛΑΚΗΣ ΑΛΕΞ. ΚΑΛΑΦΑΤΗΣ 

ΥΦΥΠ. ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΡΟΔΟΥΛΑΖΗΣΗ 
-♦- 

Αριθ. 4007 (4) 

Ίδρυση και Λειτουργία Β' Κύκλου Σπουδών στα Τ.Ε.Ε. 
του Ο.Α.Ε.Δ. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
- ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

Α) Τιςδιατάξειςτου Ν.Δ. 212/69«Περίοργανώσεως και 


διοικήσεως του Οργανισμού Απασχολήσεως Εργατικού 
Δυναμικού»,(Φ.Ε.Κ. 112/Α/14.6.69). 

Β) Τις διατάξεις του Π.Δ. 368/89 «Οργανισμός Υπουρ¬ 
γείου Εργασίας», (Φ.Ε.Κ.163/Α/16.6.89) και του Ν.Δ. 
372/95 «μεταφορά της Γενικής Γραμματείας Κοινωνικών 
Ασφαλίσεων από το Υπουργείο Υγείας, Πρόνοιας και Κοι¬ 
νωνικών Ασφαλίσεων στο Υπουργείο Εργασίας»,(Φ.Ε.Κ. 
201/Α/14.9.95). 

Γ) Τις διατάξεις του από 3/6.6.52 Β.Δ. «Περί εκπαιδεύ- 
σεως μαθητών-τεχνιτών»,(Φ.Ε.Κ. 157/Α/6.6.52). 

Δ) Τις διατάξεις των άρθρων 2 &6του Ν. 2640/98, «Δευ¬ 
τεροβάθμια τεχνική-επαγγελματική εκπαίδευση και άλ¬ 
λες διατάξεις», (Φ.Ε.Κ. 206/Α/3.9.98), όπως τροποποιήθη¬ 
κε από τις διατάξεις του άρθρου 17 του Ν. 2874/2000, 
«Προώθηση της απασχόλησης και άλλες διατάξεις», 
(Φ.Ε.Κ. 286/Γ/29.12.2000). 

Ε) Την αριθ. 1100383/1330/Α006/31.10.2001 κοινή από¬ 
φαση Πρωθυπουργού & Υπουργού Οικονομίας και Οικο¬ 
νομικών, «Περί καθορισμού αρμοδιοτήτων των Υφυπουρ¬ 
γών Οικονομικών» (Φ.Ε.Κ 1485/Β/31.10.2001). 

ΣΤ) Την σχετική απόφαση του Δ.Σ. του ΟΑΕΔ (απόφαση 
1634/31/11.7.2001 και έγγραφο Β 118632/13.7.2001). 

Ζ) Την σχετική απόφαση του Δ.Σ. του ΟΑΕΔ (απόφαση 
1785/32/24.7.2001 και έγγραφο Β 119474/26.7.2001). 

Η) Από την απόφαση αυτή, προκαλείται δαπάνη σε βά¬ 
ρος του προϋπολογισμού του Ο. Α.Ε.Δ., ύψους 40.000.000 
δραχμών περίπου για το οικονομικό έτος 2001 και 
120.000.000 δραχμών περίπου για τα έτη 2002, 2003, 
2004, 2005. 

Για την ανωτέρω δαπάνη έχει εγγράφει πίστωση στον 
προϋπολογισμό του Ο.Α.Ε.Δ. για το έτος 2001 ύψους 
40.000.000 δραχμών μετά στοιχεία Κ.Α. 0267,0414,0521 
Α, 0831, 0832, 0834, 0841,0842, 0845, 0855, 0887, 1261, 
1263, 1831. Οι δαπάνες για τα έτη 2002, 2003, 2004 και 
2005 θα εγγραφούν στις πιστώσεις των προϋπολογισμών 
των αντιστοίχων οικονομικών ετών, στους ίδιους κωδικούς. 

Η δαπάνη των 40.000.000 δραχμών επιβαρύνειτονπρο- 
ϋπολογισμότου Ο.Α.Ε.Δ. οικονομικού έτους 2001. 

Οι ανωτέρω δαπάνες θα ενταχθούν στο ΕΠΕΑΕΚ, απο¬ 
φασίζουμε: 

Εγκρίνουμε την ίδρυση και λειτουργία Β' κύκλου σπου¬ 
δών από το σχολικό έτος 2001 -2002 στα παρακάτω Τ.Ε.Ε. 
του Ο.Α.Ε.Δ., τα οποία λειτουργούν ήδη ως Τ.Ε.Ε. Μαθη¬ 
τείας Α' Κύκλου. 

Ειδικότερατα Τ.Ε.Ε. στα οποία θα λειτουργήσει ο Β' Κύ¬ 
κλος σπουδών από το σχολικό έτος 2001-2002 μαζί με τις 
αντίστοιχες ειδικότητες Β' Κύκλου, είναι τα εξής: 

1. Στο Τεχνικό-Επαγγελματικό Εκπαιδευτήριο (Τ.Ε.Ε.) 
Μαθητείας Αιγάλεω θα λειτουργήσει η ειδικότητα Εργα- 
λειομηχανών ΟΝΟ του Μηχανολογικού κλάδου. 

2. Στο Τεχνικό-Επαγγελματικό Εκπαιδευτήριο (Τ.Ε.Ε.) 
Μαθητείας Ηρακλείου Αττικής θα λειτουργήσει η ειδικό¬ 
τητα Συντηρητές Κεντρικής θέρμανσης του Μηχανολογι¬ 
κού κλάδου. 

3. Στο Τεχνικό-Επαγγελματικό Εκπαιδευτήριο (Τ.Ε.Ε.) 
Μαθητείας Ρέντη θα λειτουργήσουν οι ειδικότητες: 

α) Μηχανών και Συστημάτων Αυτοκινήτου του Μηχανο¬ 
λογικού κλάδου και 

β) Ηλεκτρομηχανικών Συστημάτων και Αυτοματισμών 
Αυτοκινήτου του Ηλεκτρολογικού κλάδου. 

4. Στο Τεχνικό - Επαγγελματικό Εκπαιδευτήριο (Τ.Ε.Ε.) 
Μαθητείας Θεσσαλονίκης θα λειτουργήσουν οι ειδικότη¬ 
τες: 

α) Εργαλειομηχανών ΟΝΟ και 

β) Συντηρητές Κεντρικής θέρμανσης του Μηχανολογι¬ 
κού κλάδου. 

5. ΣτοΤεχνικό-Επαγγελματικό Εκπαιδευτήριο (Τ.Ε.Ε.) Μα¬ 
θητείας Ωραιοκάστρου θα λειτουργήσουν οι ειδικότητες: 

α) Ψυκτικών Εγκαταστάσεων και Κλιματισμού του Μη¬ 
χανολογικού κλάδου και 

β) Ηλεκτρομηχανικών Συστημάτων και Αυτοματισμών 
Αυτοκινήτου του Ηλεκτρολογικού κλάδου. 

6. Στο Τεχνικό-Επαγγελματικό Εκπαιδευτήριο (Τ.Ε.Ε.) 
Μαθητείας Καλαμακίου θα λειτουργήσει η ειδικότητα Ψυ¬ 
κτικών Εγκαταστάσεων και Κλιματισμού του Μηχανολογι¬ 
κού κλάδου. 

Β. Καθορίζουμε τη διάρκεια σπουδών στα αναφερόμε- 
να Τ.Ε.Ε. το ένα (1) διδακτικό έτος. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 15 Ιανουάριου 2002 

οι ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΥΦΥΠ. ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΦΛΩΡΙΔΗΣ ΠΕΤΡΟΣ ΕΥΘΥΜΙΟΥ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ 
ΑΣΦΑΛΙΣΕΩΝ 

ΔΗΜΗΤΡΙΟΣ ΡΕΠΠΑΣ 
-♦- 

Αριθ. 58590 (5) 

Καθορισμός εκ νέου τελών δοκιμής για κάθε είδους 
πειραματισμό». 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις των άρθρων 6 παρ. 2, 24 παρ. 2 εδάφιο 
Β' και 27 παρ. 1 και 3του Ν. 1564/85 «Οργάνωση παραγω¬ 
γής και εμπορίας του Πολ/κού υλικού φυτικών ειδών» 
όπως συμπληρώθηκε και τροποποιήθηκε μεταγενέστερα. 

2. Την αριθμ. 341561/2645/25.2.2000 (ΦΕΚ 443/τ.Β'/ 
3.4.2000) Υπουργική απόφαση «Γενικός Τεχνικός Κανονι¬ 
σμός Αποδοχής Ποικιλιών Καλλιεργουμένων Γεωργικών 
Ειδών». 

3. Τηναριθμ. 322542/19.9.89 κοινή Υπουργική απόφαση «Τε¬ 
χνικός Κανονισμός Αποδοχής Ποικιλιών Ειδών Κηπευτικών». 

4. Τηναριθμ. 350137/26.6.92 Υπουργική απόφαση «Γε¬ 
νικός Τεχνικός Κανονισμός Αποδοχής Ποικιλιών Καλλιερ- 
γουμένων Φυτικών Ειδών Καρποφόρων δένδρων, θάμνων 
και λοιπών μικρών καρποφόρων. 

5. Την αριθμ. 361896/2.10.87 Υπουργική απόφαση «Τε¬ 
χνικός Κανονισμός Αποδοχής Ποικιλιών Αμπέλου». 

6. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα». 

7. Την αριθμ. 91191/25234/31.12.81 Υπουργική απόφα¬ 
ση «Καθορισμός τελών δομικής ποικιλιών φυτικών ειδών» 
όπως συμπληρώθηκε καιτροποποιήθηκε μ εταγενέστερα. 

8. Την αριθμ. 329585/96 (ΦΕΚ 886/τ.Β'/19.9.96) Υπουρ¬ 
γική απόφαση σχετικά. 

9. Την αριθμ. 463/5.2.97 Υπουργική απόφαση «Καθορι¬ 
σμός παράβολου παράτασης αποδοχής ποικιλιών καλ- 
λιεργουμένων φυτικών ειδών. 

10. Το αριθμ. 978/6.4.2001 έγγραφο του ΙΕΠΚΦ σχετικά 
με τον καθορισμό εκ νέου των τελών δοκιμής σε ΕΥΡΩ. 

11. Το από 2.11.2001 υπηρεσιακό σημείωμα της Δ/νσης 
Εισροών Φυτικής Παραγωγής με το οποίο συμφωνεί για 
τον καθορισμό τωντελών δοκιμής εκ νέου, αποφασίζουμε: 


Α. Το ποσόν του τέλους δοκιμής των ποικιλιών που προ¬ 
ορίζονται για εγγραφή στον Εθνικό Κατάλογο Ποικιλιών 
Καλλιεργούμενων Φυτικών Ειδών, για κάθε έτος, ή καλ¬ 
λιεργητική περίοδο πειραματισμού και για κάθε δοκιμα¬ 
ζόμενη ποικιλία, στο Ινστιτούτο Ελέγχου Ποικιλιών Καλ¬ 
λιεργούμενων Φυτών καθορίζονται ως κατωτέρω: 


Χειμερινά σιτηρά 

ΕΥΡΩ 

750 

Καλαμπόκι 

1.200 

Ρύζι 

750 

Σόργο 

750 

Κιχρί 

450 

Βαμβάκι 

1.200 

Λοιπά κλωστικά 

750 

Λοιπά Ελαιούχα 

750 

Καπνός 

900 

Αρωματικά φυτά 

750 

Ετήσια κτηνοτροφικά 

750 

Μηδική 

900 

Λοιπά πολυετή Κτην/κά 

900 

Όσπρια 

750 

Ζαχαρότευτλα 

900 

Πατάτες 

1.050 

Λαχανικά υπό κάλυψη 

1.200 

Λοιπά λαχανικά 

900 

Φράουλα 

900 

Αμπέλι 

750 

Ηλίανθος 

900 

Σόγια 

900 

Δενδρώδη 

750 


Β. Το ποσόντου τέλους δοκιμής, για παράταση αποδοχής 
ποικιλιών καλλιεργούμενων φυτικών ειδών καθορίζεται σε 
350 ΕΥΡΩ, για κάθε ποικιλία και για κάθε έτος δοκιμής. 

Τα ποσά των τελών αυτών επιβαρύνονται με Φ. Π. Α. 18% 
και θα κατατίθενται στον ειδικό λογ/σμότου Κ.Τ.Γ.Κ. &Δα- 
σών «Λογαριασμός Σποροπαραγωγής και Φυτωρίων» Ν. 
26698/1 που τηρείται στην Τράπεζα της Ελλάδος. 

Την υποχρέωση καταβολής τελών δοκιμής ποικιλιών 
έχουν Ιδιώτες, Ιδρύματα Γεωργικής Έρευνας συμπερι¬ 
λαμβανομένων των εις το ΕΘΙΑΓΕ και το Υπουργείο Γε- 
ωργίας υπαγομένων, καθώς και άλλες Δημόσιες υπηρε¬ 
σίες ή Νομικά Πρόσωπα Δημοσίου ή Ιδιωτικού Δικαίου 
που προσκομίζουν στο ΙΕΠΚΦ ποικιλίες που προορίζο¬ 
νται να εγγραφούν ή να παραμείνουν στον Εθνικό Κατά¬ 
λογο. 

Η είσπραξη των τελών αυτών που προαναφέρθηκαν θα 
γίνεται εφάπαξ με την υποβολή της αίτησης την παράδο¬ 
ση των σπόρων και με την υποβολή των λοιπών δικαιολο- 
γητικών που απαιτούνται για κάθε έτος δοκιμής. 

Σε περίπτωση που καταβληθεί το τέλος δοκιμής και δεν 
πραγματοποιηθεί η δοκιμή για διάφορους λόγους το πο¬ 
σόντου τέλους δοκιμής λογίζεται ως αχρεωστήτως κατα- 
βληθέν και επιστρέφεται ή συμψηφίζεται για δοκιμή του 
ίδιου φυτικού είδους την επόμενη καλλιεργητική περίοδο 
ή άλλων φυτικών ειδών ύστερα από υπεύθυνη δήλωση 
του ενδιαφερομένου. 

Προηγούμενες αποφάσεις καθορισμού ή αναπροσαρ¬ 
μογής τελών δοκιμής καταργούνται. 

Η ισχύς της απόφασης αυτής αρχίζει από 1.1.2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Δεκεμβρίου 2001 

Ο ΥΠΟΥΡΓΟΣ 

Γ. ΔΡΥΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΥΠΠΟ/ΔΙΟΙΚ/Β/1678 (6) 

Καθορισμός μηνιαίου επιδόματος παράστασης του εκά- 
στοτε αποσπώμενου λειτουργού ή υπαλλήλου του Δη¬ 
μοσίου τομέα στη θέση Διευθυντού στο Ευρωπαϊκό 
Πολιτιστικό Κέντρο Δελφών. 

Ο ΠΡΩΘΥΠΟΥΡΓΟΣ 
- Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 
- Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Της παρ. 5 του άρθρου 7 του Ν. 645/77 «Περί Ιδρύ- 
σεως Ευρωπαϊκού Πολιτιστικού Κέντρου Δελφών» (ΦΕΚ 
Α' 202). 

β) Του άρθρου 40 του Ν. 849/78 (ΦΕΚΑ' 232) «Περί πα¬ 
ροχής κινήτρων δια την ενίσχυσιν της Περιφερειακής και 
Οικονομικής ανάπτυξης της Χώρας» όπως συμπληρώθη¬ 
κε με το άρθρο 8 του Ν. 2129/93. 

2. Την ΥΠΠΟ/ΓΝΟΣ/49610/28.11.90 κοινή Υπουργική 
απόφαση Εξαίρεση από τον περιορισμό των τριών υπο¬ 
γραφών» (ΦΕΚ Β' 743). 

3. Το αριθμ. ΚΝΠΙΔ/Φ. 10/53/29053/24.7.91 έγγραφο 
του Υπουργείου Προεδρίας της Κυβέρνησης, σύμφωνα 
με το οποίο το Ε.Π.ΚΕ.Δ. δεν υπάγεται στους φορείς του 
Δημόσιου τομέα, όπως αυτός οριοθετήθηκε με τις διατά¬ 
ξεις του άρθρου 51 του Ν. 1892/90 και του άρθρου 4 παρ. 
6του Ν. 1943/91. 

4. Το αριθμ. 2605/Β/1.12.2000 έγγραφο του Ευρωπαϊ¬ 
κού Πολιτιστικού Κέντρου Δελφών. 

5. Την αριθμ. 1100383/1330/Α0006/31.10.2001 απόφα¬ 
ση του Πρωθυπουργού και του Υπουργού Οικονομικών 
«Καθορισμός αρμοδιοτήτων των Υφυπουργών Οικονομι¬ 
κών» (ΦΕΚ Β' 1485). 

6. Τις διατάξεις του άρθρου 27 του Ν. 2081/91 (ΦΕΚ Α' 
154) και το γεγονός ότι από τις διατάξεις της απόφασης 
αυτής προκαλείται δαπάνη σε βάρος του προϋπολογι¬ 
σμού του Ευρωπαϊκού Πολιτιστικού Κέντρου Δελφών 
(ΝΠΙΔ), ύψους 4.800.000 δρχ. (14086,57 Ευρώ) για το 
τρέχον οικονομικό έτος και για κάθε ένα από τα επόμενα 
οικονομικά έτη, για την οποία έχει εγγράφει πίστωση στον 
προϋπολογισμό έτους 2001 του Ε.Π.ΚΕ.Δ. 

7. Την αριθμ. 2070120/7663/0022/5.10.98 κοινή απόφα¬ 
ση του Πρωθυπουργού, του Υφυπουργού Οικονομικών 
και του Υπουργού Πολιτισμού «Καθορισμός μηνιαίου επι¬ 
δόματος κ.λπ., αποφασίζουμε: 

1. Καθορίζουμε το μηνιαίο επίδομα παράστασης του 
εκάστοτε αποσπώμενου λειτουργού ή υπαλλήλου του 
Δημοσίου τομέα, στη θέση του Διευθυντή του Ευρωπαϊ¬ 
κού Πολιτιστικού Κέντρου Δελφών, σύμφωνα με τις δια¬ 
τάξεις της παρ. 5 του άρθρου 7του Ν. 645/77, στο ποσόν 
των 400.000 δρχ. (1173,88 Ευρώ). 

2. Η ισχύςτης απόφασης αυτής αρχίζει ένα έτος πριντη 
δημοσίευσή της. 

3. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιανουάριου 2002 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΥΠΟΥΡΓΟΣ ΠΟΛΙΤΙΣΜΟΥ 

ΓΕΩΡΓΙΟΣ ΦΛΩΡΙΔΗΣ ΕΥΑΓΓΕΛΟΣ ΒΕΝΙΖΕΛΟΣ 


Αριθ. 2317.3/01.2002 (7) 

Διάθεση ενός κατασχεθέντος ως αντικειμένου μεταφο¬ 
ράς λαθρομεταναστών σκάφους στο Λιμενικό Σώμα 
για κάλυψη αναγκών του. 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 126α του Ν. 1165/1918 πε¬ 
ρί «Τελωνειακού Κώδικα» (ΦΕΚ 73 Α) όπως αντικαταστά- 
θηκε με το άρθρο 21 του Ν. 2648/1998 (ΦΕΚ 238 Α). 

2. Τις διατάξειςτου άρθρου 11 παράγραφος 9 (α) του Ν. 
2688/1999 (ΦΕΚ 40 Α) όπως αντικαταστάθηκε με το άρ¬ 
θρο 11 παράγραφος 5του Ν. 2881/2001 (ΦΕΚ 16Α). 

3. Τις διατάξειςτου Ν. 1558/1985 (ΦΕΚ Α 137) «Κυβέρ¬ 
νηση και Κυβερνητικά Όργανα». 

4. Τις διατάξειςτου Π.Δ. 79/88 «Περιορισμός συναρμο- 
διότητας του Υπουργείου Εθνικής Οικονομίας κατά την 
έκδοση Διοικητικών Πράξεων» (ΦΕΚ 36 Α). 

5. Την αριθ. 1100383/1330/Α0006/31.10.2001 απόφαση 
του Πρωθυπουργού και του Υπουργού Οικονομικών με 
την οποία αναθέτουν αρμοδιότητες του Υπουργού Οικο¬ 
νομικών στους Υφυπουργούς Οικονομικών (ΦΕΚ Β 1485) 

6. Το από 1 Σεπτεμβρίου 2001 Πρακτικό Κατάσχεσης. 

7. Την αριθ. 231/2001/3.9.2001 απόφαση επικύρωσης 
της κατάσχεσης - δήμευσης του κατασχεθέντος σκά¬ 
φους του Τριμελούς Πλημμελειοδικείου Καβάλας. 

8. Τις διατάξειςτου Π.Δ. 242/1999 (Α201) «Οργανισμός 
Υπουργείου Εμπορικής Ναυτιλίας» όπως τροποποιήθηκε 
με το ΠΔ 320/2001 (Α217). 

9. Το γεγονός ότι έχει παρέλθει το χρονικό διάστημα 
των τριών (3) μηνών από την ημερομηνία κατάσχεσής του 
και στο διάστημα αυτό δεν έχει εκδοθεί απόφαση αρμό¬ 
διου δικαστηρίου για την άρση της κατάσχεσης και την 
απόδοση του σκάφους στον ιδιοκτήτη του. 

10. Το γεγονός ότι από την εφαρμογή της παρούσας 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

1. Εγκρίνουμε τη δωρεάν διάθεση στο Λιμενικό Σώμα για 
κάλυψη αναγκώντου, ενός (1) σκάφους ταχύπλοου πλαστι¬ 
κού μήκους 6 μέτρων και πλάτους 1,80 μ. που φέρει κινητή¬ 
ρα εξωλέμβιο ΥΑΜΑΗΑ 70 ΗΡ με αριθ. κινητήρα 483722. 

2. Την ένταξη του σκάφους στη δύναμη των επιχειρη¬ 
σιακών μέσων του Λιμενικού Σώματος και τη στελέχωση 
και λειτουργία του σύμφωνα με τις κείμενες διατάξεις. 

Η παρούσα να δημοσιευθεί στην Εφημερίδα της Κυ¬ 
βερνήσεως και ισχύει από δημοσίευσης. 

Πειραιάς, 4 Ιανουάριου 2002 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΑΠΟΣΤΟΛΟΣ ΦΩΤΙΑΔΗΣ ΓΕΩΡΓΙΟΣ ΑΝΩΜΕΡΙΤΗΣ 
-Φ- 

Αριθ. 1141.1/21/02 (8) 

Καθορισμός παραμεθορίων περιοχών για την απόκτηση 
ειδικού τυπικού προσόντος προαγωγής. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις της παρ.2α (ί) του άρθρου 13 και της 
παρ. 2α του άρθρου 35 του Ν. 2935/2001 (ΑΊ62) «Προ¬ 
σωπικό Λιμενικού Σώματος και άλλες διατάξεις». 

2. Τη διάταξη του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), το οποίο 

προστέθηκε με το άρθρο 27 του Ν. 2081/1992 (Α' 154) και 
αντικαταστάθηκε μετο άρθρο 1 του Ν. 2469/1997 (Α'36). 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνησε βάρος του Κρατικού Προ¬ 
ϋπολογισμού, αποφασίζουμε: 

1. Παραμεθόριες περιοχές για την απόκτηση ειδικού τυ¬ 
πικού προσόντος προαγωγής θεωρούνται οι περιφερεια¬ 
κές Υπηρεσίες του ΥΕΝ που εδρεύουν στους Νομούς 
Έβρου, Λέσβου, Χίου, Σάμου, Δωδεκανήσου, Κέρκυρας 
και Θεσπρωτίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 17 Ιανουάριου 2002 

ΟΥΠΟΥΡΓΟΣ 

ΓΕΩΡΓΙΟΣ ΑΝΩΜΕΡΙΤΗΣ 
-♦- 

Αριθ.ΔΔΟ/Φ. 100.15/1.302 (9) 

Μεταφορά θέσης από κλάδο της κατηγορίας ΔΕ σε κλά¬ 
δο της κατηγορίας ΠΕ του Υπουργείου Αιγαίου. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργανα» 

β) Του Ν. 2880/2001 πρόγραμμα «ΠΟΛΙΤΕΙΑ» για τη με¬ 


ταρρύθμιση και τον εκσυγχρονισμό της Δημόσιας Διοίκη¬ 
σης και άλλες διατάξεις. 

γ) Του άρθρου 34 του Π.Δ. 110/2001 «Οργανισμός του 
Υπουργείου Αιγαίου». 

2. Την αριθ. πρωτ. ΔΔΟ/Φ. 126.17/15016/29.11.2001 
απόφαση του Υπουργείου Αιγαίου με την οποία μετατά¬ 
χθηκε ο υπάλληλος Δημήτριος Δρακούλης του Κων/νου 
από τον Κλάδο ΔΕΙ Διοικητικού Λογιστικού στον Κλάδο 
ΔΕ3 Οδηγών, περίληψη της οποίας δημοσιεύθηκε στο 
ΦΕΚ300/Γ/2001, διαπιστώνουμε: 

1. Τη μεταφορά μιας (1) τακτικής οργανικής θέσης από 
τον Κλάδο ΔΕΙ Διοικητικού Λογιστικού στον Κλάδο ΠΕΙ 
Διοικητικού Οικονομικού, σύμφωνα μετά οριζόμενα στο 
άρθρο 34 του Π.Δ. 110/2001 (ΦΕΚ 101/Α/2001), επειδή η 
μεταφερόμενη θέση κενώθηκε μετά από μετάταξη υπαλ¬ 
λήλου. 

2. Από την απόφαση αυτή δεν προκαλείται πρόσθετη 
δαπάνη σε βάρος του προϋπολογισμού. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Μυτιλήνη, 10 Ιανουάριου 2002 

Ο ΥΠΟΥΡΓΟΣ 

ΝΙΚΟΣΣΗΦΟΥΝΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Π * ΡΑΧ 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.θΐ.ςι· 

Θ-ΙΓ13Μ: \Λ/θβΐΤΙ35ΐθΓ @ ΘΪ.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε.: 010 5225 761 - 010 5230 841 Πληροφορίες λοιπών Φ.Ε.Κ.: 010 5225 713 - 010 5249 547 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310) 423 956 

010 4135 228 
(0610) 638 109-110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυΐΌ. 

• ΓιαταΦΕΚαπό 40 σελίδες και πάνω η τιμή προσαυξάνεται κατά 0,05 θυΓΟ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Ωϋ - γοππ για δημοσιεύματα μετά το 1994 καθορίζεται σε 30 βυΐΌ ανά τεμάχιο, 
ύστερα από σχετική παραγγελία. 

Η τιμή διάθεσής φωτοαντιγράφων ΦΕΚ 0,15 ευτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙθΓΠθΙ 

Τεύχος Κ.Α.Ε. Προϋπολογισμού 

2531 

Κ.Α.Ε. ΤΑΠΕΤ 
3512 

Κ.Α.Ε. Προϋπολογισμού 
2531 

Κ.Α.Ε. ΤΑΠΕΤ 
3512 


ΘϋΓΟ 

ΘΙΙΓΟ 

θϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 βυΐΌ ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠβΙ, με την καταβολή των αντίστοιχων πο¬ 
σών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συν¬ 
δρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου καιλήγειτην31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00" 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 









































